Maakohus jättis rahuldamata ka kindlustusmaksete hüvitamise nõude, leides, et hageja ei ole  tõendanud kostja kohustust tasuda kindlustusmakse hagejale. Lepinguga kohustus kostja kui rentnik tasuma kindlustusmakseid kindlustusmaaklerile. Üldtingimuste p 9.10 kohaselt võis hageja nõuda kindlustusmaaklerile kindlustusmaksete tasumata jätmise eest kostjalt trahvi või lõpetada lepingu ennetähtaegselt.